 Господин Христов, заповядайте. Най-напред благодаря за изчерпателната информация на госпожите министри. Напоследък кибератаките и кражбата на дигитална самоличност се превръщат в проблем на националната и на европейската сигурност. Пример за това е кибератаката в България от миналата седмица, когато данните на близо 5 милиона български граждани бяха източени от системата на Националната агенция по приходите.